Orgòsolo/nugoresu

Orgòsolo est una bidda de s'ìsula de Sardigna cun 4538 bividores de sa Provìntzia de Nùgoro in sa Barbagia de Ollolai.

S'economia sua est basada in sa pastoria e in su turismu, mascamente pro bisitare sos Murales, oe si at sa connoscentzia de sa bidda in Italia e in foras de Italia. Custa traditzione de sos murales est naschida in sos annos '60, paris cun sa protesta polìtica contras a s'idea de s'Istadu de ponner bases de addestramentu militare in sa localidade de Pratobello, a mesu caminu dae Orgòsolo a Fonne. Sos Murales sunt rappresentados disignos politicos, problemas anticos, iscenas quotidianas de sa bidda o traditziones anticas.

Mancari su Patronu de sa bidda siat Santu Perdu e sa sua festa siat meda intesa e tzelebrada, sa festa chi si fachet de prus est Nostra Segnora de Mesaustu, propriu sa die de mesaustu, su 15 de Austu de cad'annu. In custa festa si fachet una manna protzessione, cun prus de 100 caddos e medas costùmenes traditzionales orgolesos. In sa protzessione bator omines picant sa Madonna drommida, chi est meda pesante. Sa festa sighit cun sa Vardia, sa famosa cursa de sos caddos. Sa festa cumentzat su 13 e accabat su 23, e su 23 si fachet una atera protzessione, a de notte, peroe bi sunt sempere medas costùmenes e caddos.  

Category:Comunes de sa provìntzia de Nùgoro
Category:Barbàgia de Ollolai